— Усе цэнтры, падобныя да нашага, размяшчаюцца на базе паліклінік, звычайна дзіцячых, — расказвае псіхолаг цэнтра “Ювентус” Кацярына Багонцава. — Як правіла, у кожным цэнтры некалькі кабінетаў. У нас ёсць кабінеты для групавой работы, для індывідуальнай, кабінеты гінеколага і валеолага (спецыяліста па здаровым ладзе жыцця і прафілактыцы розных захворванняў). Яшчэ ў нас працуюць педыятр і (пазаштатна) нарколаг. У некаторых цэнтрах ёсць яшчэ медыцынскія сёстры.